Banjalučki okrug
Banjalučki okrug (njemački: Kreis Banjaluka) bio je niža bosanskohercegovačka administrativna jedinica u Austro-Ugarskoj, Državi Srba, Hrvata i Slovenaca i kasnije Kraljevini Srba, Hrvata i Slovenaca. Prvi puta osnovan je nakon austougarske okupacije Bosne i Hercegovine 1878, na području dotadašnjeg Banjalučkog sandžaka, a ukinut 25. februara 1924, kada su osnovane oblasti Kraljevine SHS, odnosno Vrbaska oblast. Godine 1895. okrug se prostirao na 9.044 km² na kojem je živjelo 329.499 stanovnika. Brojem stanovnika najviše su se tada isticali Bosanska Gradiška s 4.226 stanovnika, Prijedor s 4.681, Tešanj s 5.372 i Banja Luka s 9.560 stanovnika. Popisom stanovništva Kraljevine SHS 1921. broj stanovnika se povećao na 423.096.